CELEX: 62021TN0376
Language: et
Date: 2021-07-02 00:00:00
Title: Kohtuasi T-376/21: 2. juulil 2021 esitatud hagi – Instituto Cervantes versus komisjon

23.8.2021   
            
            
               ET
            
            
               Euroopa Liidu Teataja
            
            
               C 338/28
            
         
      2. juulil 2021 esitatud hagi – Instituto Cervantes versus komisjon
      (Kohtuasi T-376/21)
      (2021/C 338/37)
      Kohtumenetluse keel: prantsuse
      
         Pooled
      
      
         Hageja: Instituto Cervantes (Madrid, Hispaania) (esindaja: advokaat E. van Nuffel d’Heynsbroeck)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tunnistada hagi vastuvõetavaks;
               
            
                  —
               
               
                  tühistada Euroopa Komisjoni otsus, millega otsustatakse sõlmida hankeleping seoses hankeosaga 3 (hispaania keel) hanke raames, mis puudutab raamlepinguid Euroopa Liidu institutsioonide, organite ja asutuste keeleõppe kohta (nr HR/2020/OP/0014), esmalt konsortsiumiga CLL Centre de Langues – Allingua ja teisena hagejaga;
               
            
                  —
               
               
                  mõista kohtukulud välja Euroopa Komisjonilt.
               
            
         Väited ja peamised argumendid
      
      Hageja esitab hagi põhjenduseks viis väidet.
      
                  1.
               
               
                  Esimene väide, et vaidlustatud otsuses et ei ole esitatud põhjendusi seoses pakkumuste kvaliteedi suhtelise hindamisega.
               
            
                  2.
               
               
                  Teine väide, et pakkumuste kvaliteeti ei ole suhteliselt võrreldud.
               
            
                  3.
               
               
                  Kolmas väide, et komisjon ei ole kaalutlusõigust õigesti kasutanud, kuna ta jättis oma hindamisest välja pakkumuse osad, millele saab ligi pakkumusse integreeritud hüperlingi kaudu, ilma et ta oleks kontrollinud nende vastavust eeskirjadele.
               
            
                  4.
               
               
                  Neljas, täiendava võimalusena esitatud väide esiteks, et puudub seos hageja pakkumuse eriomaste tunnuste hindamise ja hanketeates kehtestatud kvaliteedi alakriteeriumidele 1.1 ja 1.2 omistatud asetuse vahel, ning teiseks, et on rikutud läbipaistvuse põhimõtet.
               
            
                  5.
               
               
                  Viies väide, et on eiratud eesmärki, et hanked peavad olema konkurentsile võimalikult suures ulatuses avatud.